"මම අයියට වුන අසාධාරණේ ගැන ජනතාව දැනුවත් කරන්නම්" එසේ පවසමින් මම හනික මගේ කාමරයට පැමිණ සතුටින් ඉපිලෙමින් වාර්තාව ලියා නිම කලෙමි.සුවහසක් සිහින මැද පසුදා ගෙදර සිටි කුකුළා කිහිල්ලේ ගසාගෙන ප්‍රධාන සංස්කාරක තුමාගේ කාර්යාලයට වැදුන මට අසන්නට සිදු වූවේ සිහිනයකින්වත් බලාපොරොත්තු වූ දෙයක් නොවේ.වාර්තාව කියවා එය නැවත මා අතටම දෙමින් ඔහු පැවසුවේ මෙවැන්නකි."Article එක නම් බොහොම හොඳයි පුතා.ඒත් නිකමට හිතලා බලනවා මේක පත්තරේ පලවුනාට පස්සේ එක එක සේනා වලිනුයි එක එක බලයවල් වලිනුයි ඇවිත් මේක වටලන්න තියා ගනීවි.එතකොට අපිට මොකද වෙන්නේ බොල මී හරකෝ..."මම බිම බලාගත්වනම සිටියෙමි."මොනා වුනත් මේක ටිකක් කපල කොටලා වෙන විදිහකට හදලා ගත්තනම් සුපිරි.මම කියන්නම් වැඩක්.දැන් ඔය මනුස්සයාගේ නම මොහොමඩ් කියල නේද කිව්වේ...""නෑ සර්.මොහොමඩ් නෙවේ මෙන්ඩිස්.සෝලියස් මෙන්ඩිස්.අර කැළණි..""චඃ චඃ මිනිහ මොහොමඩ් කෙනෙක් වුනානම් අගේ ඇති කතාවක් ගොතන්න තිබුනා.